Συντεταγμένες: 35°30′59.965″N 24°2′12.574″E﻿ / ﻿35.51665694°N 24.03682611°E﻿ / 35.51665694; 24.03682611

Το αρχαιολογικό μουσείο όταν στεγαζόταν στη μονή των Φραγκισκανών
Το **Αρχαιολογικό Μουσείο Χανίων** είναι αρχαιολογικό μουσείο το οποίο βρίσκεται στα Χανιά. Το μουσείο ιδρύθηκε το 1899 και από το 1962 μέχρι το 2020 στεγαζόταν στο μοναστήρι του Αγίου Φραγκίσκου, στο κέντρο της πόλης. Από τον Απρίλιο του 2022 στεγάζεται σε νέο κτίριο στην περιοχή Χαλέπα. Στο νέο μουσείο εκτίθενται 3.500 αρχαία αντικείμενα.

Το μουσείο περιέχει σημαντική συλλογή εκθεμάτων της Μινωικής και Ρωμαϊκής εποχής από ανασκαφές γύρω από την πόλη των Χανίων και την υπόλοιπη περιφερειακή ενότητα, συμπεριλαμβανομένων τεχνέργων από τις αρχαίες πόλεις της Κυδωνίας, Υδραμία, Άπτερα, Πολυρρήνια, Κίσσαμος, Έλυρος, Υρτακίνα, Συία και Λισσός, τη Γαύδο και επίσης από την Αξό και τη Λάππα της περιφερειακής ενότητας Ρεθύμνου.

Το μουσείο περιέχει μεγάλη ποικιλία από νομίσματα, κοσμήματα, αγγεία, γλυπτά, πήλινες πλάκες με επιγραφές, στήλες και ψηφιδωτά. Το μουσείο έχει ένα ρωμαϊκό μωσαϊκό δαπέδου που απεικονίζει τον Διόνυσο και την Αριάδνη. Επίσης, διαθέτει ένα αρχαίο κυκλαδίτικο αγγείο από την Επισκοπή Κισσάμου και μια σειρά από προτομές, συμπεριλαμβανομένης μιας του Ρωμαίου αυτοκράτορα Αδριανού, που βρέθηκε στο Δικτυναίο ιερό το 1913 και μια υστερομινωική σαρκοφάγο από τη νεκρόπολη των Αρμένων, που χρονολογείται στο 1400-1200 π.Χ. Υπάρχει επίσης μια σφαιρική φιάλη, γνωστή για τον ασυνήθιστο κεραμικό της τύπο, που χρονολογείται στην Υστερομινωική ΙΙΙ περίοδο. Στον όροφο του μουσείο στεγάζεται η συλλογή Μητσοτάκη, με αντικείμενα από την 4η χιλιετία π.Χ. μέχρι τον 3ο αιώνα μ.Χ.

Το κτίριο του αρχαιολογικού μουσείου στη Χαλέπα σχεδιάστηκε από τον Θοεφάνη Μπομπότη και έχει εμβαδόν 6.000 τετραγωνικών μέτρων, από τα οποία οι εκθεσιακοί χώροι καταλαμβάνουν τα 2.000. Διαθέτει τέσσερα εργαστήρια συντήρησης. Το κόστος κατασκευής και ολοκλήρωσής του ήταν 15 εκατομμύρια ευρώ. Το νέο κτίριο άνοιξε για το κοινό στις 16 Απριλίου 2022.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αρχαιολογικό Μουσείο Χανίων** |

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 12819. Ανακτήθηκε στις 31  Ιουλίου 2018.
2. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 12819. Ανακτήθηκε στις 30  Ιουλίου 2018.
3. ↑  Τέγου, Ευανθία. «Αρχαιολογικό Μουσείο Χανίων - Ιστορικό». *odysseus.culture.gr*. Υπουργείο Πολιτισμού και Αθλητισμού. Αρχειοθετήθηκε από το πρωτότυπο στις 24 Οκτωβρίου 2021. Ανακτήθηκε στις 24 Οκτωβρίου 2021.
4. 1 2 3  «Στο νέο αρχαιολογικό Μουσείο Χανίων ο πρωθυπουργός Κυριάκος Μητσοτάκης (εικόνες)». *www.kathimerini.gr*. 15 Απριλίου 2022. Ανακτήθηκε στις 18 Απριλίου 2022.
5. ↑  Μποζώνη, Αργυρώ (13 Ιουνίου 2021). «Μέσα στο νέο Αρχαιολογικό Μουσείο Χανίων». *www.lifo.gr*. Ανακτήθηκε στις 24 Οκτωβρίου 2021.
6. ↑  «The Archaeological Museum of Hania». Interkriti.org. Ανακτήθηκε στις 31 Αυγούστου 2009.
7. ↑  «Archaeological Museum of Chania». Greece Museums. Αρχειοθετήθηκε από το πρωτότυπο στις 6 Μαΐου 2009. Ανακτήθηκε στις 31 Αυγούστου 2009.
8. 1 2  «The Archaeological Museum of Hania». Interkriti.org. Ανακτήθηκε στις 31 Αυγούστου 2009.
9. ↑  «Νέο Αρχαιολογικό Μουσείο Χανίων: Ξεκινά τη λειτουργία του – Τι περιλαμβάνει (φωτο)». *Flashnews.gr*. 15 Απριλίου 2022. Ανακτήθηκε στις 18 Απριλίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 173133345
* ULAN: 500300864

 |

 |